b'\n_START_ARTICLE_\nAntiradiolokacinis sviedinys\n_START_PARAGRAPH_\nAntiradiolokacinis sviedinys (angl. antiradar projectile; rus. \xd0\xbf\xd1\x80\xd0\xbe\xd1\x82\xd0\xb8\xd0\xb2\xd0\xbe\xd1\x80\xd0\xb0\xd0\xb4\xd0\xb8\xd0\xbe\xd0\xbb\xd0\xbe\xd0\xba\xd0\xb0\xd1\x86\xd0\xb8\xd0\xbe\xd0\xbd\xd0\xbd\xd1\x8b\xd0\xb9 \xd1\x81\xd0\xbd\xd0\xb0\xd1\x80\xd1\x8f\xd0\xb4)\xc2\xa0\xe2\x80\x93 specialusis sviedinys pasyviesiems radiolokacijos trukd\xc5\xbeiams sudaryti._NEWLINE_Antiradiolokacinis sviedinys u\xc5\xbetaisomas radiolokaciniais at\xc5\xa1vaitais\xc2\xa0\xe2\x80\x93 \xc4\xaftaisais, kurie gerai atspindi radijo bangas. Paprastai at\xc5\xa1vaitais b\xc5\xabna metalo folijos juostel\xc4\x97s. Suveikus nuotoliniam sprogdikliui at\xc5\xa1vaitai (juostel\xc4\x97s) i\xc5\xa1svied\xc5\xbeiami i\xc5\xa1 sviedinio korpuso ir oro srov\xc4\x97s i\xc5\xa1sklaidomi erdv\xc4\x97je._NEWLINE_Angli\xc5\xa1kas terminas antiradar projectile yra klaidinantis, kadangi \xc5\xa1is sviedinys skirtas ne naikinti radarus (radiolokacines stotis), o blokuoti pa\xc4\x8di\xc4\x85 radiolokacij\xc4\x85. Tuo tarpu angli\xc5\xa1kas terminas antiradiation missile (lietuvi\xc5\xa1kai antiradiolokacin\xc4\x97 raket\xc3\xa0), kuri pagal j\xc5\xb3 sudaran\xc4\x8dius \xc5\xbeod\xc5\xbeius tur\xc4\x97t\xc5\xb3 b\xc5\xabti skirtas radijo bangoms slopinti, i\xc5\xa1 tikr\xc5\xb3j\xc5\xb3 skirta naikinti radarus ir kitus radijo bang\xc5\xb3 spinduliuotuvus (pvz., radijo si\xc5\xb3stuvus).'